alexandrainst/scandi-wiki huggingface dataset:
Euro Ice Hockey Challenge 2011/12

Euro Ice Hockey Challenge 2011/12 er serie av ishockeyturneringer for ishockeylandslag som avholdes i Europa under IIHFs pauser i november, desember og februar. Turneringene vil bli avholdt 7.–13. november og 12.–18. desember 2011 og 6.–12. februar 2012. Tolv land deltar i sesongens Euro Ice Hockey Challenge fordelt på syv turneringer.

Andre internasjonale pause: 7.–13. november 2011

EHIC Ungarn
Turneringen vil bli avholdt i Miskolc i Ungarn fra den 11.–13. november 2011.

Standby: 

Alle tider er lokale (UTC+1).

Polesie Cup
Turneringen vil bli avholdt i Hviterussland fra den 10.–12. november 2011.

Alle tider er lokale (UTC+2).

EHIC Polen
Turneringen vil bli avholdt i Polen fra den 11.–13. november 2011.

 skulle egentlig delta i turneringen i stedet for Litauen men trakk seg fra turneringen.

Alle tider er lokale (UTC+1).

Tredje internasjonale pause: 12.–18. desember 2011

EHIC Slovenia
Turneringen vil bli avholdt i Slovenia.

Standby:

EHIC Romania
Turneringen vil bli avholdt i Romania.

Standby:  og

Fjerde internasjonale pause: 6.–12. februar 2012

EHIC Norge
Turneringen ble avholdt i Lørenskog i Norge fra den 9.–11. februar 2012.

Alle tider er lokale (UTC+1).

EHIC Ukraina
Turneringen vil bli avholdt i Ukraina.

Standby:  og

Se også
Euro Hockey Tour 2011/12

Eksterne lenker
  (engelsk)

Ishockeyturneringer
Ishockey i 2011
Ishockey i 2012
Salome (disippel)

Salome, også kjent som Maria Salome eller Salome fra Galilea, er i Bibelen en av Jesu disipler. Hun blir ofte identifisert med moren til apostlene Jakob og Johannes. (Markus 15:40; 16:1; Matteus 20:20)

Salome var gift med Sebedeus. Sebedeus omtales ikke direkte som Jesu disippel, men hun gjør det. Hun har av noen blitt omtalt som en tante av Jesus.

Bibelske personer
Hillevågstunnelen

Hillevågstunnelen er en veitunnel på fylkesvei 440 i Stavanger kommune i Rogaland. Tunnelen er 510 meter lang.

Se også
Veitunneler i Norge

Referanser 

Tunneler åpnet i 1994
Veitunneler i Rogaland
Fylkesvei 44
Veier i Stavanger
PFC Lokomotiv Sofia

PFC Lokomotiv Sofia (bulgarsk: ПФК Локомотив София), også kjent som bare Lokomotiv Sofia, er en bulgarsk fotballklubb fra hovedstaden Sofia. Klubben spiller for øyeblikket i A PFG, som er landets øverste divisjon. Lokomotiv Sofia ble grunnlagt av jernbanearbeidere den 2. september 1929 og spiller sine hjemmekamper på Lokomotiv stadion.

Klubbens trener er Anton Velkov. Lagets draktfarger er rød med svarte vertikale striper og svart underdel, mens bortedrakten er helhvit med svarte skuldre. Klubben har siden grunnleggelsen vunnet det bulgarske seriemesterskapet fire ganger og det bulgarske cupmesterskapet fire ganger. Lokomotiv Sofia har også deltatt i UEFA-cupen en rekke ganger.

Meritter 
 A PFG: 1945, 1946, 1964, 1978
 Den bulgarske cupen: 1948, 1953, 1982 og 1995

Kjente spillere med tilknytting til klubben 
  Ivajlo Andonov
  Daniel Bogdanović
  Emil Gargorov
  Tsvetan Genkov
  Nikola Kotkov
  Atanas Mihajlov
  Georgij Peev

Eksterne lenker 
 

Fotballag i Bulgaria
Fotballag etablert i 1929
Sport i Sofia
Naturmuseum og botanisk hage, Universitetet i Agder

Naturmuseum og botanisk hage, Universitetet i Agder (tidligere Kristiansand Museum og Agder naturmuseum og botaniske hage) er det eneste naturhistoriske museet på Sørlandet. Museet ble startet opp i 1828 som en del av Kristiansand katedralskole. 

I dag ligger Naturmuseum og botanisk hage på Gimle gård, der museet er i uthusbygningen og parken omkring utgjør botanisk hage, mens hovedbygningen på Gimle gård også er et museum, en del av Vest-Agder museet. Museets nåværende utstillingslokaler ble åpnet av daværende Kronprins Harald 26. juni 1990. Naturmuseet ble kåret til Årets museum i Norge i 2001. Museet og hagen er fra 1. juli 2017 en del av Universitetet i Agder.

Faste utstillinger 
De faste utstillingene er fra tidlig 90-tall, der fokus er lagt på Agder-fylkene omfatter temaene: "fra istid til nåtid" og "fra hav til hei". 
I tillegg vises en utstilling om "mineraler og bergarter". Utover disse vises utstillinger i begrensede perioder.

Botanisk hage 
Botanisk hage består av anlegg både ute og innendørs. Innendørs finnes norges største samling av sukkulenter, ute er temaene mange og varierte. Den botaniske hagen skal være en kilde til kunnskap, skjønnhetsopplevelser og ikke minst rekreasjon, og omfatter alle grøntarealene på Gimle Gård, til sammen 55 da. 
 
Hagen inneholder forskjellige plantesamlinger. Det er en gammel park i fri engelsk landskapstil, historisk rosehage, rosehage med moderne roser, Sørlandsrosehagen med historiske hageroser fra hele landet, Tusenårshagen, bartresamling (arboret), busker og trær ved museets parkeringsplass (lignoser), staudebed, fjellhage, dam med vannplanter, lynghage og en samling av Rhododendron. I de siste årene har en utvidet samlingene med gamle georginer

Botanisk hage består også av
 eksotiske krukkeplanter som rammer inn tunmiljøet
 duftpelargonier
 kjøttetende planter
 krydderurter 
 nektarhage 
 populær lekeplass for barn

Referanser

Eksterne lenker 
 Offisiell nettside
 Eldre hjemmeside

Gimle gård
Museer i Kristiansand
Museer i Agder
Botaniske hager i Norge
Naturhistoriske museer
Etableringer i 1828
Museer etablert i 1820-årene
1828 i Norge
Jan Iversen

Jan Iversen (født 5. juni 1916, død 25. august 1999) var ordfører i Frøya kommune fra 1975-1979, og representerte Krf. Han var også vararepresentant til Stortinget mellom 1973 og 1977.

Eksterne lenker 
 

KrF-ordførere i Sør-Trøndelag
Ordførere i Frøya
Personer fra Frøya kommune
PFC Slavia Sofia

PFC Slavia Sofia (bulgarsk: ПФК Славия София), også kjent som bare Slavia Sofia, er en bulgarsk fotballklubb fra hovedstaden Sofia. Klubben spiller for øyeblikket i A PFG, som er landets øverste divisjon. Slavia Sofia ble grunnlagt den 10. april 1913 og spiller sine hjemmekamper på Ovcha Kupel stadion.

Klubbens trener er Martin Kushev. Lagets draktfarger er helhvite hjemmedrakter, mens bortedraktene er helsvarte. Klubben har siden grunnleggelsen vunnet det bulgarske seriemesterskapet syv ganger og det bulgarske cupmesterskapet syv ganger. Slavia Sofia har også deltatt i UEFA-cupen en rekke ganger. De beste plasseringene i Europa var for øvrig da klubben nådde semifinalen i Cupvinnercupen i 1966/1967-sesongen og kvartfinale i 1980/1981-sesongen.

Meritter 
 A PFG: (7) 1928, 1930, 1936, 1939, 1941, 1943 og 1996
 Den bulgarske cupen: (7) 1952, 1963, 1964, 1966, 1975, 1980 og 1996

Kjente spillere med tilknytting til klubben 
  Petar Aleksandrov
  Marian Christow
  Georgi Dimitrov
  Branimir Kostadinov
  Raïs M'Bolhi

Referanser

Eksterne lenker 
 Klubbens offisielle nettsider

Fotballag i Bulgaria
Fotballag etablert i 1913
Sport i Sofia
Sandra Borch

Sandra Konstance Nygård Borch (født 23. april 1988 i Lavangen) er en norsk politiker (Sp) som er landbruks- og matminister i Jonas Gahr Støres regjering siden 2021. Hun ble valgt inn på Stortinget fra Troms i stortingsvalget 2017, der hun var Senterpartiets førstekandidat i Troms. Hun var fra 2011 til 2013 leder i Senterungdommen.

Liv og virke

Utdanning 
Borch har avgangseksamen fra Sjøvegan videregående skole fra 2007 og mastergrad i rettsvitenskap fra Universitetet i Tromsø fra våren 2014.

Politisk karriere 
Hun var leder i Troms Senterungdom 2007–2009. Fra 2009 ble hun medlem av Senterungdommens sentralstyre. Hun var internasjonal leder 2009–2010 og organisatorisk nestleder 2010–2011. Hun ble dessuten medlem av Lavangen kommunestyre fra 2007, 2. vararepresentant til Stortinget fra Troms fra 2009 samt medlem av Troms fylkesting fra 2011.  

I november 2011 ble hun valgt til ny leder i Senterungdommen. Hun fikk 85 stemmer mens motkandidaten Lars Vangen oppnådde 80 stemmer. I november 2012 ble hun gjenvalgt uten motkandidat med 116 av 137 stemmer. 

I oktober 2012 ba Senterungdommen i et brev til Senterpartiets sentralstyre om at partiet skulle ta et oppgjør med lederstilen til Liv Signe Navarsete etter at Navarsete skulle ha blitt høylytt sint på Sandra Borch. Bakgrunnen var at Borch samme dag hadde åpnet for at Ola Borten Moe kunne bli en ny fremtidig leder i Senterpartiet. Etter en debatt på sentralstyremøtet 16. oktober 2012 og en uforbeholden beklagelse fra Liv Signe Navarsete ga Borch uttrykk for at hun hadde full tillit til Navarsete. 

Som leder i Senterungdommen gikk Borch inn for å åpne for en ny debatt og utredning om oljeutvinning i Lofoten og Vesterålen. Forslaget ble nedstemt på Senterungdommens landsmøte i november 2012.

Foran valget i 2013 stod Borch på andreplass på Senterpartiets liste i Troms. Hun stod også på partiets liste til Sametingsvalget i Gáisi valgkrets.

Annet 
Borch deltok i Skal vi danse, sesong 15, som gikk på TV 2 høsten 2019. Som proffdanser hadde hun Bjørn Wettre Holthe. De endte på 7. plass.

Referanser

Eksterne lenker 
 
 
 

Norske landbruksministre
Sp-statsråder
Statsråder i Regjeringen Støre
Senterungdommens ledelse
Lokalpolitikere i Lavangen
Sp-politikere i Troms
Norske jurister
Personer fra Lavangen kommune
Stortingsrepresentanter 2017–2021
Stortingsrepresentanter 2021–2025
Stortingsrepresentanter fra Sp
Stortingsrepresentanter for Troms
Skal vi danse-deltakere
Borre prestegård

Borre prestegård er en gård ved Borre kirke i Horten kommune. Tunet består av hovedbygning med sidefløy, stor driftsbygning og et par uthus. Prestegården har vært gjennom store restaureringer. Presteboligen (hovedhuset) sto ferdig høsten 1999, forpakterboligen (sidebygningen) i 2010. Hovedbygning med sidefløy ble fredet 23. juli 1991.

Prestegården ligger ved siden av middelalderkirken på Borre, rett opp for Borrehaugene. Det meste av Borrehaugene ligger også på prestegårdens grunn. Prestegården ligger på den historiske gården Orretufts grunn. Det er de som mener at den kongsgården Snorre omtaler under navnet Borro, lå der prestegården siden lå. Her bodde kong Øystein, som ved en ulykkestilfelle falt over bord og druknet ved Joruksø (Jersøy). Hans lik ble hauglagt i Borro på sandsøen ute ved Vadla.

Da sognepresten Søren Sigvart kom til Borre i 1770, tok gårdsdriften seg kraftig opp. Husene på prestegården var forfalne og menigheten bidro med 600 rdl. til ny hovedbygning. Hovedbygningen som ble bygget, er den som står der i dag. Til prestegården hørte engang sag og kvern, men utover 1700-tallet var bruket forfallent og ikke lenger i bruk.

Under prestegården ligger også Steinbrygga. Denne synes en gang å ha vært det mest benyttede ladestedet i Borre.

Hovedhuset er et toetasjes laftet tømmerbygning med stående panel og symmetrisk utformede langfasader. Grunnplanet viser en opprinnelig midtgang med et værelse innenfor (bispekammer). Mot øst og på sydsiden av disse rommene var det opprinnelig et stort værelse. Dette er nå delt i to. På nordsiden er det to værelser side om side i husets bredde. Andreetasjen har samme hoveddisponering av rommene som i første etasje, men er mer oppdelt. Forpakterboligen er bygget i vinkel på hovedbygningen og er sannsynlig fra samme tid. Tidligere lå prestegårdens kjøkken i denne boligen, samtidig som den tjente som forpakterbolig og vedskjul.

Per november 2011 er det sogneprest Svein Magnar Skalvik og hans kone Inger Marie som bor på prestegården. De har vært delaktige i hvordan restaureringen er blitt gjennomført.

Eier av Borre prestegård er Opplysningsvesenets fond.

Litteratur

Eksterne lenker 
  Opplysningsvesenets fond, Borre prestegård
  Om Borre prestegård med omgivelser på nettsidene til Kulturarv i Vestfold fylkeskommune 
 

Kulturminner i Horten
Gårder i Horten
Prestegårder i Norge
Fredete gårder og tun i Norge
Fredete byggverk i Vestfold og Telemark
Byggverk i Horten
Aioli

Aioli (fra katalansk: allioli, i betydningen hvitløk og olje) er en kald saus med opprinnelse i nordøstre Spania, områdene rundt Catalonia og Valencia, Provence og deler av Italia.

Ingredienser 
Sausen består tradisjonelt kun av hvitløk, salt og olivenolje. Ofte inngår også egg og sitronsaft eller eddik i ingrediensene, men noen hevder at dersom det er brukt egg er det ikke aioli, men hvitløksmajones. Det finnes en rekke ulike varianter og kryddertilsetninger.

Bruk 
Aioli nytes gjerne til grillet eller stekt kjøttmat og tapas. Den nytes også som dipp.

Kjemi 
I likhet med majones er aioli en emulsjon, det vil si en blanding av to væsker som normalt ikke er løselige med hverandre. I dette tilfellet olje og vann. Forskjellen ligger i at i majones kommer emulgatorene fra eggeplommen, mens i tradisjonell aioli er det bare de emulgatorene som finnes i hvitløken som skaper emulsjonen. På grunn av dette er det mer krevende å lage tradisjonell aioli, og dette er årsaken til at mange inkluderer egg i oppskriften.

Sauser
Spansk mat
Fransk mat
Liste over jernbaneselskaper

Jernbaneselskap er selskap som opererer trafikken på jernbaner. I visse tilfeller eier selskapene også banene som de driver trafikk på.

Europeiske jernbaneselskap 
 Arlanda Express, Sverige
 Arriva, Sverige
 BC, Hviterussland
 BDŽ, Bulgaria
 BR, Storbritannia
 ČD, Tsjekkia
 CFL, Luxembourg
 CFM, Moldavia
 CFR, Romania
 Citypendeln, Sverige
 CP, Portugal
 DB, Tyskland
 DSB, Danmark
 EVR, Estland
 FS, Italia
 Green Cargo
 Hector Rail
 HŽ, Kroatia
 IE, Irland
 Krösatågen, Sverige
 Kustpilen, Sverige
 LDZ, Latvia
 LG, Litauen
 Linx (var et selskap eiet av svenske SJ og norske NSB)
 MTAB
 MÁV, Ungarn
 MŽ, Nord-Makedonia
 NMBS/SNCB, Belgia
 NS, Nederland
 OSE, Hellas
 PKP, Polen
 RENFE, Spania
 Roslagståg, Sverige
 RZD, Russland
 SNCF, Frankrike
 SBB-CFF-FFS, Sveits
 SJ, Sverige
 Stockholmståg, Sverige
 SŽ, Slovenia
 TCDD, Tyrkia
 TGOJ, Sverige
 Three-T, Sverige
 Trafik i Mälardalen, Sverige
 Trafikverket, et statlig verk som har hånd om den største delen av de svenske jernbanene.
 Tågab, Sverige 
 Tåg i Bergslagen, Sverige 
 Tågkompaniet, Sverige
 UZ, Ukraina
 Veolia Transport
 VR, Finland
 Vy, Norge
 ZFBH, Bosnia-Hercegovina
 ZRS, Bosnia (Republika Srpska)
 ŽS, Serbia
 ÖBB, Østerrike
 Öresundståg

Jernbaneselskaper i USA 
 Amtrak
 Atchison, Topeka and Santa Fe Railway
 Burlington Northern Railroad
 BNSF Railway
 Conrail
 CSX Transportation
 Denver & Rio Grande Railroad
 Grand Canyon Railway
 Great Northern Railway
 Kansas City Southern Railway
 Norfolk Southern Railway
 Pennsylvania Railroad
 Southern Pacific Railroad
 Union Pacific Railroad
 White Pass and Yukon Route

Øvrige jernbaneselskap 
 ARM, Armenia
 CFS, Syria
 CNR, Kina
 ER, Egypt
 GR, Georgia
 IR, Israel 
 IRR, Irak
 Nord-Koreas jernbaner, Nord-Korea
 KNR, Sør-Korea
 KTZ, Kasakhstan
 MNR, Mongolia
 ONCFM, Marokko
 RAI, Iran
 SNCFT, Tunisia
 SNTF, Algerie

Eksterne lenker 
 

 
Lister over selskaper
PFC Litex Lovetj

PFC Litex Lovetj (bulgarsk: ПФК Литекс Ловеч), også kjent som bare Litex, er en bulgarsk fotballklubb fra byen Lovetj i provinsen med samme navn. Klubben spiller for øyeblikket i A PFG, som er landets øverste divisjon. Litex Lovetj ble grunnlagt i 1921 og spiller sine hjemmekamper på Lovetj stadion.

Klubbens trener er Atanas Dzhambazki. Lagets draktfarger er orange hjemmedrakter med hvit shorts, mens bortedraktene er lyseblå med svart underdel. Klubben har siden grunnleggelsen vunnet det bulgarske seriemesterskapet fire ganger (senest i 2011) og det bulgarske cupmesterskapet fire ganger. Litex Lovetj har også deltatt i UEFA-cupen en rekke ganger samt i kvalifisering til Mesterligaen ved flere anledninger. Deres beste plassering i Europa var da klubben nådde første utslagsrunde etter gruppespillet under UEFA-cupen 2005/06.

Meritter 
 A PFG: (4) 1998, 1999, 2010, 2011
 Den bulgarske cupen: (4) 2001, 2004 , 2008, 2009

Kjente spillere med tilknytting til klubben 
  Rosen Kirilov
  Radostin Kisjisjev
  Stanislav Manolev
  Milivoje Novakovič
  Svetoslav Todorov

Eksterne lenker 
 

Fotballag i Bulgaria
Fotballag etablert i 1921
Brannmur

For databruken av uttrykket se: Brannmur (datateknikk)

Brannmur er en innrettning som hindrer spredning av brann. Den var i tidligere tider ofte laget av murstein, mens i dag kan en brannmur bestå av alt fra betong til gipsvegger.

Litteratur
Ahlstrand, Jan Torsten.; Arkitekturtermer. Lund: Studentlitteratur, 1976, ISBN 91-44-02852-0

Brannvern
Bygningsdetaljer
Axel Olof Freudenthal

Axel Olof Freudenthal (født 12. desember 1836 i Sjundeå sogn i Nylands län i Finland, død 2. juni 1902 i Helsingfors i Finland) var en svenskspråklig finsk filolog og politiker. Freudenthal studerte ved Helsingfors universitet hvor det raste en strid mellom fennomanibevegelsen og svekomanene. Han innledet den svenske nasjonalistiske bevegelsen i Finland og kjempet for den kulturelle integriteten av Finlands svensktalende befolkning mot de nasjonalistiske ønsker om en fullstendig finnifisering av Finland.

Referanser 
 

Finlandssvensker
Finske historikere
Finske forfattere
Finske politikere
Finske filologer
Alumni fra Helsingfors universitet
personer fra Sjundeå
Siri Nordeide Grønli

Siri Merete Nordeide Grønli (født 17. april 1984 i Høyanger) er en norsk fotballspiller som spiller i forsvaret til Stabæk Fotball Kvinner.

Grønli er født og oppvokst i Høyanger. Hun spilte på Idrettslaget Høyang i de tidlige ungdomsårene, før hun begynte på Norges Toppidrettsgymnas i Bærum som 16-åring. Hun gikk deretter til Asker Fotball Kvinner. Etter at Asker ble slått sammen med Stabæk i 2009 har Grønli spilt for Stabæk.

Hennes yngre søstre, Line Noreide Grønli (f. 1988) og Gry Noreide Grønli (f. 1990), er også tidligere fortballspillere og har blant annet spilt for Linderud-Grei Toppfotball i toppserien.

Grønli startet på medisinstudiet mens hun spilte fotball på toppnivå for Stabæk, og i 2018 var hun utdannet lege ved Universitetet i Oslo.

Meritter

Stabæk 
 Seriemester 2010
 Seriemester 2013
 Cupmester 2011
 Cupmester 2012
 Cupmester 2013

Referanser

Eksterne lenker 
 
 Så glad vart Siri då cupgullet var eit faktum 
 Nytt gull for Nordeide Grønli 
 Siri Nordeide Grønli blei den store helten i årets cupfinale

Norske fotballspillere
Fotballspillere for Stabæk Fotball
Fotballspillere for Asker Fotball
Personer fra Høyanger kommune
Fødsler i 1984
Norske leger
Den norske utvandringens minnekirke

Den norske utvandringens minnekirke (Utvandrerkirken) er en kirke i USA som ble bygget i 1896 av nordmannen Ole Haraldsen som Oak Ridge Lutheran Church. 

Kirkens opprinnelige plassering var 30 km vest for elven Mississippi og 25 km fra grensen til Iowa på en høyde utenfor Houston i Minnesota. Kirken har et 20 meter høyt tårn. Skipet er rektangulært, koret er nærmest rektangulært, men med hjørnene kuttet 45 grader, og det er sakristitilbygg på nordsiden av koret. Alterringen, alteret, prekestolen og vinduene kommer fra en eldre kirke oppført ved Highland Prairie i Minnesota i 1865. 

Kirken var i bruk fra 1896 til 1967. I denne perioden hadde tre prester sine kall der. Den første var Kristian Magelssen, han var født i Fosen i 1839, emigrerte i 1863 og fikk sin utdannelse ved Concordia Seminary i St. Louis i Missouri mellom 1863 og 1866. Etterfølgeren var hans sønn, Nils S. Magelssen, som tjente ved Oak Ridge fra 1914 til 1949. Den siste presten ved Oak Ridge var Isak R. Gronlid, født i 1897 i Waterville i Iowa. Han overtok ved Oak Ridge i 1949 og tjente der inntil menigheten ble nedlagt i 1967. 

Oak Ridge-kirken ble vigslet på nytt som Den norske utvandringens minnekirke den 11. august 2002 av fungerende biskop i Hamar, Ole Elias Holck. Seremonien samlet norske og etterkommere av norske utvandrere i andre land for å ære minnet til sine utvandrede slektninger og forfedre.

Kilder 
 Den norske utvandringens minnekirke hos emigrantmuseum.no

Eksterne lenker 
 

Kirker i Stange
Kirker i USA
Kirker fra 1896
1896 i Minnesota
Isostasi

Isostasi (av gresk ἴσος (ísos) «lik», og στάσις (stásis) «stillstand») er den geologiske likevektstilstanden mellom litosfæren og  astenosfæren. 

Litosfæren «flyter» i astenofæren omtrent som isfjell i vann, slik at fjellkjedenes store masse synker dypt ned i litosfæren og dermed fordeler lasten på omgivelsene uten å trenge ned i astenosfæren.

Etter at innlandsisen forsvant fra Skandinavia for ca 11 000 år siden lettet trykket på underlaget og litosfæren flyter opp igjen. Denne landhevingsprosessen er fremdeles i gang i Skandinavia.

Litteratur 
 Jacobshagen, Arndt, Götze, Mertmann, Wallfass: Einführung in die geologischen Wissenschaften. Eugen Ulmer, Stuttgart 2000, ISBN 3-8001-2743-1

Eksterne lenker 
 Sammenheng mellom erosjon, fjellheving og isostasi med Himalaya som eksempel. Geologisk institutt ved Universitetet i Freiburg

Geologi
Brødrene Kyrillos og Methodios’ internasjonale pris

Brødrene Kyrillos og Methodios' internasjonale pris er en bulgarsk pris innstiftet 29. april 1979 av statsrådet for Folkerepublikken Bulgaria. Den ble tildelt annet hvert år for viktige forskningsbidrag til gammelbulgarsk og slaviske språk.
 Prisen er oppkalt etter brødrene Kyrillos og Methodios, de to bysantinsk munkene og misjonærene som sammen utarbeidet det første slaviske skriftspråket for kirkeslavisk.

Medalje
Med prisen fulgte en gullmedalje og ærestittelen «mottager av Brødrene Kyrillos og Methodios' internasjonale pris», som rangerte som nummer sju av ni ærestitler i Folkerepublikken Bulgarias ordensvesen. Medaljen er belagt med gull og bærer et motiv med de to misjonærbrødrene. Kyrillos holder en fjærpenn og en dokumentrull med de to første bokstavene i det kyrilliske alfabet. Methodios holder en bok. På revers har medaljen de kyrilliske bokstavene A og B omgitt av medaljens og landets formelle navn. Medaljebåndet har striper i hvitt, grønt og rødt, som er fargene i Bulgarias flagg.

Tildeling
Prisen ble første gang tildelt i 1979. Prisen kunne tildeles både bulgarere og utlendinger. Blant mottagerne er den franske slavisten Roger Bernard og den sovjetrussiske filologen og slavisten Dmitrij Likhatsjov. Disse var de to første mottagere av prisen.

Det ble foretatt ni tildelinger totalt i tiden Brødrene Kyrillos og Methodios' internasjonale pris eksisterte.

Referanser

Kilder
Petrov, Todor: Bulgarian Orders and Medals 1878–2005, Sofia: Voenno izdatelstvo, 2005, s. 203. ISBN 954-509-317-X

Vitenskap og teknologi i Bulgaria
Forskningspriser
Bulgarsk samfunn
Utmerkelser etablert i 1979
Vitenskap i 1979
Frank Mugisha

Frank Mugisha  (født 17. juni 1979) er en ugandisk forkjemper for seksuelle minoriteter.  Han er direktør i Sexual Minorities Uganda (SMUG).  Den 6. november 2011 mottok Frank Mugisha Rafto-prisen på vegne av SMUG.  Siri Gloppen som delte ut prisen slo fast at «Mugisha og organisasjonen hans, SMUG, setter livet på spill i kampen for grunnleggende menneskerettigheter.»
Han har også i 2011 mottatt Robert F. Kennedys menneskerettighetspris. Frank Mugisha  har åpent kjempet for de homofiles sak i Uganda og fått flere drapstrusler.
Frank Mugisha  er utdannet innenfor informasjonsteknologi og journalistikk.

Referanser

Kilder 
 «Kjemper for homser med livet som innsats – fikk Rafto-prisen i kveld», nrk.no

Mottakere av Raftoprisen
Ugandere